
ΑΝΑΚΟΙΝΩΣΗ
Για τις εξελίξεις στα αποθεματικά του ΤΣΜΕΔΕ και στα θέματα της υγείας.
Η κυβέρνηση του μνημονίου και της βαρβαρότητας στις τελευταίες ημέρες της ολοκληρώνει την πλήρη κατεδάφιση του συστήματος κοινωνικής ασφάλισης (ή ότι είχε απομείνει από αυτό). Η διαδικασία του PSI όπως έχουμε ήδη ανακοινώσει ολοκλήρωσε την κλοπή (υπό τον εύηχο τίτλο "κούρεμα")  των αποθεματικών των ασφαλιστικών Ταμείων και του ΤΣΜΕΔΕ.

	Λογαριασμοί ΤτΕ
	Ονομαστική Αξία 09/03/12
	Ονομαστική Αξία 12/3/2012
	Τρέχουσα Αξία

12/3/2012
	Τρέχουσα Αξία 30/3/2012

	ΚΣ 250651-1
	2.801.229.232,00
	1.601.873.237,00
	856.633.959,00
	782.540.919,17

	ΤΥΜΕΔΕ 250980-0
	30.251.798,00
	17.299.386,00
	9.251.195,00
	8.757.958,05

	Επικουρικό 250115111
	238.280.826,00
	136.260.065,00
	72.867.813,00
	68.982.790,19

	Πρόνοια 250115127
	225.702.827,00
	129.067.380,00
	69.021.379,00
	65.341.433,49

	Σύνολα
	3.295.464.683,00
	1.884.500.068,00
	1.007.774.346,00
	925.623.100,90


Όπως φαίνεται από τον παραπάνω πίνακα, τον οποίο έστειλε η Τράπεζα της Ελλάδος στο ΤΣΜΕΔΕ, "κούρεψαν" σχεδόν το σύνολο του αποθεματικού. Γεγονός που σημαίνει ότι ακόμα και την τελευταία στιγμή η ΤτΕ αγόραζε ομόλογα προφανώς από την δευτερογενή αγορά και σε ποια τιμή άραγε, μήπως στο 20-30% της αξίας τους για να κερδοσκοπήσει;,  φορτώνοντας έτσι με επιπλέον απώλειες τα Ταμεία. 

Επίσης σημειώνουμε ότι ακόμα και τα "νέα" ομόλογα ήδη έχουν χάσει το μισό της αξίας τους (διαφορά ονομαστικής και τρέχουσας αξίας) καθιστώντας την κλοπή ασύλληπτη. Αν το Ταμείο αυτή τη στιγμή ζητήσει πίσω τα χρήματα του θα πάρει πολύ λιγότερο από 1 δις €, από τα 3,3 που είχε. Η απώλειες από τους τόκους των επομένων ετών θα είναι επίσης τεράστιες.

Είναι προφανές ότι μετά τις εκλογές θα φορτώσουν με νέα βάρη τους ασφαλισμένους, με αύξηση εισφορών, περικοπές στην ιατροφαρμακευτική περίθαλψη και νέες περικοπές στις συντάξεις μας. Ήδη σε υπό ψήφιση νομοσχέδιο προβλέπεται εισφορά για τους συνταξιούχους του ΤΣΜΕΔΕ υπέρ του ΚΥΤ σε ποσοστό 10% επί της κύριας σύνταξης.
Οι υπεύθυνοι δηλ. συγκυβέρνηση ΠΑΣΟΚ-ΝΔ και Τράπεζα της Ελλάδος κατά βάση πρέπει να πληρώσουν για την κλοπή αυτή.  Το ότι το ΤΣΜΕΔΕ με απόφαση της Δ.Ε. του   δεν ενσωμάτωσε τις πρόσφατες μνημονιακές αυξήσεις στις εισφορές προκειμένου να κερδίσει χρόνο, δε μας εφυσηχάζει αφού το Υπουργείο “Κοινωνικής Ασφάλισης” επιμένει σε αυτές.

Επιπλέον σύμφωνα με το Ν.4052/1-3-2012, ΦΕΚ 41/1-3-2012, άρθρο 13, παρ.17 ο οποίος αναφέρει ότι:  17. Στον ΕΟΠΥΥ εντάσσονται την 1.4.2012 ο Οίκος Ναύτου, την 1.5.2012 ο κλάδος υγείας του ΤΑΥΤΕΚΩ και την 1.6.2012 ο κλάδος υγείας του ΕΤΑΑ. 

Αυτό σημαίνει:
-συμμετοχή 15% για εξετάσεις σε ιδιωτικά μικροβιολογικά εργαστήρια, αντί για 0% σήμερα

-συμμετοχή 10% στα ειδικά σκευάσματα διατροφής πχ τρόφιμα χωρίς γλουτένη, βρεφικά γάλατα κλπ αντί για 0%.
-κατάργηση της αποζημίωσης των 2500 € για τοκετό
-δεν θα μπορούμε να πηγαίνουμε σε όποιον ιδιώτη γιατρό θέλουμε (ή αν πηγαίνουμε δε θα μας καλύπτει τίποτα το ΤΣΜΕΔΕ), αλλά στους συμβεβλημένους με τον ΕΟΠΥΥ. Τώρα το ΕΤΑΑ δικαιολογεί 20ευρώ και 10ευρώ την 1η και την 2η επίσκεψη αντίστοιχα μηνιαίως σε όποιο γιατρό επιθυμούμε, υπάρχει επίσης λίστα συμβεβλημένων που παίρνουν (υποτίθεται) αυτές τις αμοιβές.
- περικοπή μεγάλου πλήθους εξετάσεων και φαρμάκων που καλύπτει σήμερα το ΕΤΑΑ - ΤΣΜΕΔΕ.

Ενημερώνουμε αυτό που γίνεται σήμερα (για τα Ταμεία που ήδη έχουν ενταχθεί) στον ΕΟΠΥΥ ότι δηλαδή δεν μπορείς να βρεις γιατρό να πας δωρεάν, γιατί ο κάθε γιατρός έχει δικαίωμα να εξετάσει συγκεκριμένο αριθμό ασθενών 50 ανά βδομάδα. Ήδη πολλοί γιατροί αρνούνται να μπουν στο σύστημα του ΕΟΠΥΥ μια και συνιστά και γι αυτούς μεγάλη υποβάθμιση (η αμοιβή τους ανά ασθενή είναι της τάξης των 7 €).

Επιπλέον είναι πολύ μικρή η φορολογική απαλλαγή από όποιο ιατρικό έξοδο γίνεται σε ιδιώτη γιατρό η νοσοκομείο (μόλις 10% του ποσού) και σύντομα θα καταργηθεί και αυτή εντελώς.
Σε γενικές γραμμές υποβαθμίζεται δραματικά η ιατροφαρμακευτική περίθαλψη, μεγάλο μέρος της οποίας θα καλύπτουμε από την τσέπη μας. 
Ενδεικτική είναι η απόφαση της Κυβέρνησης για τα γεννόσημα φάρμακα που έρχεται να προστεθεί σε μια σειρά άλλες, όπως η διεύρυνση της αρνητικής λίστας (που δεν καλύπτονται από τα Ταμεία) και η αύξηση των Μη Συνταγογραφούμενων Φαρμάκων (ΜΗΣΥΦΑ), μετακυλώντας ουσιαστικά τη δαπάνη στους ίδιους τους ασφαλισμένους, παρότι οι τελευταίοι πληρώνουν κανονικά τις εισφορές τους κι ενώ την ίδια ώρα κράτος, εργοδοσία και επιχειρηματίες στο χώρο της Υγείας και του Φαρμάκου «αρμέγουν» αδιακρίτως τα ασφαλιστικά Ταμεία. 
Αν σκεφτούμε και τις επικείμενες αυξήσεις των ασφαλιστικών μας εισφορών, καταλαβαίνουμε όλοι μας ότι βαδίζουμε  στην ολοκληρωτική  φτωχοποίηση.

Απαιτούμε  :
Να επιστραφούν τα κλεμμένα του “κουρέματος” στο ΤΣΜΕΔΕ και σε όλα τα ασφαλιστικά ταμεία. Τα Ταμεία δεν είναι ιδιώτες και δεν ευθύνονται για τη διαχείριση της ΤτΕ και των κυβερνήσεων.
Καμία αύξηση ασφαλιστικών εισφορών, καμία επιπλέον μείωση στις συντάξεις. Πλήρης επανεξέταση της αξιοποίησης των αποθεματικών του ΤΣΜΕΔΕ με γνώμονα την διασφάλισή τους. Πλήρης, δωρεάν ιατροφαρμακευτική περίθαλψη.
Αύξηση λοιπών παροχών και καλύψεων σε αξιοπρεπή επίπεδα για τις αδύναμες κοινωνικές ομάδες ασφαλισμένων. Να μην ενταχθεί το ΤΣΜΕΔΕ στον ΕΟΠΥΥ.
Κατάργηση όλων των αντιασφαλιστικών νόμων και ακύρωσή του απαράδεκτου διαχωρισμού «παλιών» και «νέων» συναδέλφων. 

